rejauldu/bengali-wikipedia huggingface dataset:
প্রভা খেতান (১ নভেম্বর ১৯৪২ - ২০ সেপ্টেম্বর ২০০৮) ছিলেন একজন ভারতীয় ঔপন্যাসিক, কবি, শিল্পউদ্যোক্তা এবং নারীবাদী। তিনি 'প্রভা খেতান ফাউন্ডেশন' এর প্রতিষ্ঠাতা প্রধান ছিলেন এবং নারীবাদ প্রচারে অনেক কাজ করেছেন।  কাজ ১৯৬৬ সালে তিনি 'ফিগারেট' নামের একটি নারীবাদী সংস্থা গড়ে তোলেন। ১৯৭৬ সালে তিনি একটি লেদার রপ্তানীকারক কম্পানী খোলেন। 'কোলকাতা চেম্বার অব কমার্স' এর একমাত্র নারী সভাপতি ছিলেন এই প্রভা। তিনি 'ট্যালেন্টেড ওম্যান' এবং 'টপ পার্সোনালটি' খেতাব লাভ করেছিলেন তার লেখনীর জন্যে। তিনি ফরাসী নারীবাদী লেখিকা সিমোন দ্য বোভোয়ার এর 'ল্য দ্যজিয়েম সেক্স' ('দ্বিতীয় লিঙ্গ') এর হিন্দি অনুবাদ 'স্ত্রী উপেকশিতা' ('নারী উপেক্ষিতা') লিখেছিলেন। তার আত্মজীবনীমূলক গ্রন্থ হচ্ছে 'আন্নিয়া সে আন্নানিয়া' ('অন্য থেকে অনন্য')। কোলকাতা বিশ্ববিদ্যালয় থেকে দর্শন শাস্ত্রে স্নাতকোত্তর ডিগ্রীধারী প্রভা ফরাসী দার্শনিক জঁ-পল সার্ত্র্‌ এর অস্তিত্ববাদ এর ওপর পিএইচডি করেন।  তথ্যসূত্র  বিষয়শ্রেণী:নারীবাদ বিষয়শ্রেণী:নারীবাদী লেখক বিষয়শ্রেণী:১৯৪২-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ভারতীয় নারী সক্রিয়কর্মী
থাম্ব|ও-র্গ্যান-ব্স্তান-পা'ই-ন্যিন-ব্যেদ ও-র্গ্যান-ব্স্তান-পা'ই-ন্যিন-ব্যেদ () (১৮৭৫-১৯০৫) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের সপ্তম পে-গ্লিং-র্গ্যাল-স্রাস () উপাধিধারী লামা ছিলেন।   সংক্ষিপ্ত জীবনী  ও-র্গ্যান-ব্স্তান-পা'ই-ন্যিন-ব্যেদ ১৮৭৫ খ্রিষ্টাব্দে ভুটানের মোং-স্গার () অঞ্চলে দ্গ্রা-মেদ-র্ত্সে () নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-দ্বাং-'দুস () এবং মাতার নাম ছিল সেং-গে-স্গ্রোল-মা ()। শাক্য র্গ্যাল-ম্ত্শান নামক এক বৌদ্ধ ভিক্ষু তার উল্লেখযোগ্য শিক্ষক ছিলেন। তিনি কুন-ব্জাং-ছোস-গ্লিং (), স্গার-দ্গোন-ল্হা-খাং () , গ্জি-গ্জি-ল্হা-খাং () এবং স্পাং-খা-ব্সাম-গ্তান-ছোস-গ্লিং () নামক চারটি সাধনকেন্দ্র স্থাপন করেন। ১৮৯৭ খ্রিষ্টাব্দে এক ভূমিকম্পের ফলে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার ক্ষতিগ্রস্ত হলে তিনি বিহারের সংস্কার সাধন করেন। ১৯০৫ খ্রিষ্টাব্দে নোর-বু-স্গাং () বিহারে তার মৃত্যু হয়।   তথ্যসূত্র   বিষয়শ্রেণী:পেলিং গ্যালসে বিষয়শ্রেণী:১৮৭৫-এ জন্ম বিষয়শ্রেণী:১৯০৫-এ মৃত্যু
আরাপাইমা  দক্ষিণ আমেরিকার আমাজন এবং এসেকুইবো নদী অববাহিকায় পাওয়া যায়। এটি বিশ্বের বৃহত্তম স্বাদুপানির মাছগুলোর একটি, যার দৈর্ঘ্য ৩ মিটার পর্যন্ত হতে পারে। এই মাছটি বাতাস থেকে অক্সিজেন গ্রহণ করতে পারে, যা কম অক্সিজেনযুক্ত পানিতে বেঁচে থাকার জন্য একটি গুরুত্বপূর্ণ বৈশিষ্ট্য।​   শ্রেণিবিন্যাস ও প্রজাতি  আরাপাইমা গণে বর্তমানে পাঁচটি স্বীকৃত প্রজাতি রয়েছে:   Arapaima gigas  Arapaima arapaima  Arapaima leptosoma  Arapaima agassizii  Arapaima mapae  এর মধ্যে Arapaima arapaima সবচেয়ে পরিচিত এবং বিস্তৃতভাবে পাওয়া যায়।   শারীরিক গঠন  আরাপাইমার দেহ লম্বাটে ও টর্পেডোর মতো আকৃতির। এর শরীরের রঙ কালচে-সবুজ এবং লেজের দিকে লালচে দাগ থাকে। এই মাছের আঁশগুলো শক্ত ও খাঁজযুক্ত, যা পিরানহার মতো শিকারিদের আক্রমণ থেকে সুরক্ষা দেয়।   শ্বাস-প্রশ্বাস  আরাপাইমা ফুলকা ছাড়াও একটি বিশেষ অঙ্গের মাধ্যমে বাতাস থেকে অক্সিজেন গ্রহণ করতে পারে। এই অঙ্গটি রক্তনালিতে সমৃদ্ধ এবং মুখের সঙ্গে সংযুক্ত, যা কম অক্সিজেনযুক্ত পানিতে বেঁচে থাকার জন্য সহায়ক।   প্রজনন ও জীবনচক্র  এই মাছটি সাধারণত কম পানির মৌসুমে ডিম পাড়ে। পুরুষ মাছ মুখে ডিম বহন করে এবং স্ত্রী মাছ চারপাশে ঘুরে শিকারিদের দূরে রাখে।   উৎপত্তি ও বিবর্তন  প্রায় ২ কোটি ৩০ লাখ বছর আগের আরাপাইমা বা এর কাছাকাছি কোনো প্রজাতির জীবাশ্ম কলম্বিয়ার মায়োসিন যুগের ভিলাভিয়েজা গঠনস্তরে পাওয়া গেছে। আরাপাইমার নমুনা ফ্রান্স, ইংল্যান্ড, যুক্তরাষ্ট্র, ব্রাজিল, গায়ানা, ইকুয়েডর ও পেরুর জাদুঘরে সংরক্ষিত রয়েছে। এগুলোকে স্বাদুপানির মাছগুলোর মধ্যে প্রাচীনতম পরিচিত প্রজাতিগুলোর একটি হিসেবে গণ্য করা হয়।   মানুষের সঙ্গে সম্পর্ক  আরাপাইমা স্থানীয় জনগণের জন্য একটি গুরুত্বপূর্ণ খাদ্য উৎস। এর মাংস লবণ দিয়ে সংরক্ষণ করে দীর্ঘ সময় রাখা যায়। এছাড়া, এর আঁশ ও জিভ স্থানীয়ভাবে বিভিন্ন কাজে ব্যবহৃত হয়।   সংরক্ষণ  অতিরিক্ত শিকার ও আবাসস্থল ধ্বংসের কারণে আরাপাইমার সংখ্যা হ্রাস পেয়েছে। তবে, কিছু অঞ্চলে টেকসই ব্যবস্থাপনার মাধ্যমে এর সংখ্যা পুনরুদ্ধার হয়েছে।    তথ্যসূত্র   বিষয়শ্রেণী:মাছ বিষয়শ্রেণী:আরাপাইমা বিষয়শ্রেণী:কর্ডাটা পর্ব বিষয়শ্রেণী:আমাজনের প্রাণী
নাওয়াং পেলজাং (জন্ম ১৫ জুলাই ১৯৫১), একজন তীরন্দাজ, যিনি আন্তর্জাতিকভাবে ভুটানের প্রতিনিধিত্ব করেছিলেন  পেলজাং যখন ১২ বছর বয়সে তীরন্দাজ করেন এবং ১৯৭৯ সালে জাতীয় চ্যাম্পিয়নশিপ জিতেছিলেন।  পাঁচ বছর পর তিনি লস অ্যাঞ্জেলেসে অনুষ্ঠিত ১৯৮৪ সালের গ্রীষ্মকালীন অলিম্পিকে ভুটানের হয়ে প্রতিদ্বন্দ্বিতা করেন, যেখানে তিনি ৫৫তম স্থান অর্জন করেন। Sports Reference Profile   তথ্যসূত্র    বহিঃসংযোগ      বিষয়শ্রেণী:ভুটানি পুরুষ তীরন্দাজ বিষয়শ্রেণী:ভুটানের অলিম্পিক তীরন্দাজ বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:১৯৮৪ গ্রীষ্মকালীন অলিম্পিকের তীরন্দাজ
পাদুম ভারতের জম্মু ও কাশ্মীর রাজ্যের কার্গিল জেলার একটি শহর। এই শহরের নাম বৌদ্ধ ধর্মগুরু পদ্মসম্ভবের নাম থেকে হয়েছে।   ভূগোল   পাদুম জাংস্কার উপত্যকার মাঝখানে অবস্থিত। সমুদ্রপৃষ্ঠ থকে এর উচ্চতা ৩,৬৫৭ মিটার বা ১১,৯৯৮ ফুট। এই শহরের নিকটে ডোডা নদী ও সারাপ নদী মিলিত হয়ে জাংস্কার নদী তৈরী করেছে।   জনসংখ্যাতত্ত্ব   ২০০১ এর জনগণনা অনুযায়ী পাদুমের জনসংখ্যা ছিল ১০০০ জন। তার মধ্যে অধিকাংশ বৌদ্ধ ধর্মাবলম্বী। এই জনসংখ্যার ৪০ শতাংশ সপ্তদশ শতাব্দীতে আগত বালটি উপজাতির মুসলমান।   বিবরণ   পাদুম শহর কার্গিল জেলার জাংস্কার মহকুমার প্রধান শহর। এই শহরের মধ্যে একটি গুহায় পাঁচ ধ্যানী বুদ্ধের চিত্র আছে। পাদুম শহরের নিকটে বার্দান বৌদ্ধবিহার ও কুর্শা বৌদ্ধবিহার ছাড়াও বেশ কিছু বৌদ্ধবিহার অবস্থিত। India- Dorling Kindersley, page 151,    যোগাযোগ   ১৯৮০ খ্রিষ্টাব্দে ১ডি নং জাতীয় সড়কের ওপর অবস্থিত কার্গিল থেকে পেনসি গিরিবর্ত্ম দিয়ে পাদুম পর্যন্ত একটি রাস্তা তৈরী হয়েছে। শীতকালে গিরিবর্ত্মগুলিতে তুষারপাতের জন্য গ্রীষ্মকালেই শুধুমাত্র এই পথ খোলা থাকে।   তথ্যসূত্র    Janet Rizvi. (1996). Ladakh: Crossroads of High Asia. Second Edition. Oxford University Press, Delhi. .  Osada et al. (2000). Mapping the Tibetan World. Yukiyasu Osada, Gavin Allwright, and Atsushi Kanamaru. Reprint: 2004. Kotan Publishing, Tokyo. .  Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .  বিষয়শ্রেণী:কার্গিল জেলার শহর ও নগর বিষয়শ্রেণী:লাদাখের ভূগোল
সেশন একটি ক্রস-প্ল্যাটফর্ম এন্ড-টু-এন্ড এনক্রিপ্ট করা তাৎক্ষণিক বার্তাপ্রদান অ্যাপ্লিকেশন। এটি অলাভজনক অক্সেন প্রাইভেসি টেক ফাউন্ডেশনের অধীনে অক্সেন প্রজেক্ট দ্বারা তৈরি করা হয়েছে। এটি প্রেরণের জন্য একটি বিকেন্দ্রীভূত নেটওয়ার্ক ব্যবহার করে। ব্যবহারকারীরা একক ব্যক্তিকে এবং দলবদ্ধ ব্যক্তিবর্গকে বার্তা পাঠাতে পারে, যার মধ্যে ফাইল, ভয়েস নোট, ছবি এবং ভিডিও অন্তর্ভুক্ত থাকতে পারে।   বৈশিষ্ট্য  সেশনে একটি অ্যাকাউন্ট তৈরি করতে মোবাইল নম্বর বা ইমেইল ঠিকানা প্রয়োজন হয় না। এটি ব্যবহারকারী তৈরি অথবা শনাক্তকরণের জন্য এলোমেলোভাবে তৈরি করা ৬৬-সংখ্যার আলফা-সংখ্যাসূচক নম্বর ব্যবহার করে। ব্যবহারকারীদের মধ্যে যোগাযোগ (বার্তা, ভয়েস ক্লিপ, ফটো এবং ফাইল) সেশন প্রোটোকল ব্যবহার করে এন্ড-টু-এন্ড এনক্রিপ্ট করা হয়, এটি সিগন্যাল প্রোটোকলের একটি ডেরিভেটিভ। একটি টর-সদৃশ বিকেন্দ্রীভূত সার্ভার নেটওয়ার্ক, অক্সেন সার্ভিস নোড নামে পরিচিত, সেশন দ্বারা বার্তা আদান-প্রদানের জন্য ব্যবহৃত হয়। অক্সেন প্রজেক্ট এই নেটওয়ার্কের জন্য ব্যবহারকারীর বার্তাগুলির মেটাডেটা সঞ্চয়, ট্র্যাক বা লগ না করতে চায়।  ২০২১ সালে তৃতীয় পক্ষের কুয়ার্কস্লাব দ্বারা একটি স্বাধীন পর্যালোচনা করা হয়েছিল যা এই দাবিগুলিকে যাচাই করেছে৷   সীমাবদ্ধতা  সেশন বহু ধাপের প্রমাণীকরণ সমর্থন করে না। অন্তর্নিহিত প্রোটোকলগুলি এখন পর্যন্ত একটি উন্নয়নমূলক পর্যায়ে রয়েছে।   তথ্যসূত্র    বহিঃসংযোগ      বিষয়শ্রেণী:নিরাপদ যোগাযোগ বিষয়শ্রেণী:উইন্ডোজ সফটওয়্যার বিষয়শ্রেণী:ম্যাকওএস সফটওয়্যার বিষয়শ্রেণী:লিনাক্স সফটওয়্যার বিষয়শ্রেণী:আইওএস সফটওয়্যার বিষয়শ্রেণী:ইন্টারনেট গোপনীয়তা সফটওয়্যার বিষয়শ্রেণী:ক্রিপ্টোগ্রাফিক সফটওয়্যার বিষয়শ্রেণী:ক্রস-প্ল্যাটফর্ম সফটওয়্যার
কুলকাঠী বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  কুলকাঠী ইউনিয়নের আয়তন ৪,৯৭৩ একর।   প্রশাসনিক কাঠামো  কুলকাঠী ইউনিয়ন নলছিটি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কুলকাঠী ইউনিয়নের মোট জনসংখ্যা ১৫,৭১৭ জন। এর মধ্যে পুরুষ ৭,৫৬৬ জন এবং মহিলা ৮,১৫১ জন। মোট পরিবার ৩,৩৮৯টি।   শিক্ষা  ২০১১ সালের আদমশুমারি অনুযায়ী কুলকাঠী ইউনিয়নের সাক্ষরতার হার ৭১.৫%।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
থাম্ব|ছয়টি মৌলিক আবেগের উদাহরণ  দেহে বা মনে সংবেদন সৃষ্টি হওয়াকে বলা হয় অনুভূতি। অনুভূতি শারীরিক ও মানসিক দুই ধরনের হয়। স্পর্শের দ্বারা ঠাণ্ডা, গরম কিংবা ব্যাথা, আরামের অনুভব করা শারীরিক অনুভূতির মধ্যে পড়ে। মনের আনন্দ, ব্যাথা-বেদনা, হতাশা, ভালোবাসা ইত্যাদি মানসিক অনুভূতির উদাহরণ। অনুভূতি, মনোবিজ্ঞানে অন্যতম বিতর্কিত প্রসঙ্গ হিসেবে দার্শনিক ও চিন্তাবিদদের মাঝে বহুবার আলোচিত হয়ে এসেছে। মানসিক অনুভূতি তীব্রতাভেদে অনেক সময় শারীরিক অনুভূতির উৎস হয়ে থাকে।  অনুভূতি মূলত অভিজ্ঞতা বা উপলব্ধির মাধ্যমে স্পর্শের শারীরিক সংবেদন বর্ণনা করতে ব্যবহৃত হয়। শব্দটি অন্যান্য অভিজ্ঞতার বর্ণনা দিতেও ব্যবহৃত হয়, যেমন "উষ্ণতার অনুভূতি"  এবং সাধারণ অনুভূতি।  মনোবিজ্ঞানে, অনুভূতি শব্দটি আবেগের সাথে ঘনিষ্ঠভাবে সম্পর্কিত, এবং সাধারণত আবেগের সচেতন বিষয়গত অভিজ্ঞতাকে বোঝায়। VandenBos, Gary (2006) APA Dictionary of Psychology. Washington, DC: American Psychological Association বিষয়গত অভিজ্ঞতার অধ্যয়নকে ঘটনাবিদ্যা হিসাবে উল্লেখ করা হয়, যেখানে সাইকোথেরাপি এমন একটি প্রক্রিয়াকে বোঝায় যেখানে একজন থেরাপিস্ট একজন ক্লায়েন্টকে তাদের নিজস্ব অনুভূতি এবং অভিজ্ঞতা বুঝতে সাহায্য করে। অনুভূতিগুলি চেতনার একটি অবস্থা হিসাবেও পরিচিত।   তথ্যসূত্র    বহিঃসংযোগ   "ফিলিংস" অ্যালবার্ট মরিস  অনুভূতির অভিধান    বিষয়শ্রেণী:মনোবিজ্ঞান বিষয়শ্রেণী:প্রত্যক্ষজ গুণ বিষয়শ্রেণী:চেতনা
তৃণা সাহা (জন্ম: ২১ জানুয়ারি ১৯৯৩)  একজন ভারতীয় টেলিভিশন অভিনেত্রী। খোকাবাবুতে তরি চরিত্রে অভিনয়ের মাধ্যমে অভিনেত্রী হিসেবে তার কর্মজীবন শুরু করেন।  তিনি অনেক বাংলা সিনেমা এবং টিভি সোপ অপেরায় অভিনয় করেছেন। তিনি অনেক মিউজিক ভিডিওতে পারফর্ম করেছেন।  চলচ্চিত্রের তালিকা  বছর চলচ্চিত্রের নাম ভূমিকা  পরিচালক  তথ্যসূত্র২০১৫ বেশ করেছি প্রেম করেছি রাই-এর বন্ধু চরিত্রে ক্যামিও উপস্থিতিরাজা ছন্দ ২০১৫ শুধু তোমারই জন্য আদির আত্মীয় চরিত্র ক্যামিও ভূমিকাভিনয়বিরসা দাশগুপ্ত ২০১৮ দরিয়া (শর্ট ফিল্ম) রায়না ২০১৯ পাসওয়ার্ড টিনা, নিশা'র বোন চরিত্রেকমলেশ্বর মুখার্জি ২০১৯ থাই কারি তমালিকা ২০২০ Detective স্নেহালতাজয়দীপ মুখোপাধ্যায়২০২২ শ্রীমতীঅর্জুন দত্ত২০২২ ইস্কাবনের বিবিঅঞ্জলিঅরিন্দম শীল২০২৩লহো গৌরাঙ্গের নাম রেলক্ষ্মীপ্রিয়া, চৈতন্য মহাপ্রভুর দ্বিতীয় স্ত্রীসৃজিত মুখার্জি  ওয়েব সিরিজ  বছর  সিরিজের নাম ভূমিকা  ভাষা তথ্যসূত্র  ২০১৯ কামিনী বাংলা  ২০২০ মিডনাইট মিরর বাংলা  ২০২২ মার্ডার বাই দ্যা সি রিনা দাস বাংলা  টেলিভিশন ধারাবাহিক  বছর ধারাবাহিকের নাম  ভূমিকা  ভাষাপ্রোডাকশন কোম্পানি মন্তব্য ২০১৬-২০১৮ খোকাবাবু টিভি সিরিজ তরি বাংলাব্লুজ প্রোডাকশনস ২০১৭-২০১৯ জয় কালী কলকাতাওয়ালি কেয়া বাংলা শ্রী ভেঙ্কটেশ ফিল্মস২০১৯ঠাকুমার ঝুলিরাজকুমারী কাঞ্চনমালাবাংলা সুব্রত রায় প্রোডাকশন, ম্যাক্স এন্টারটেইনমেন্ট ২০১৯-২০২০ কলের বউ টেপী/তমাশা বাংলা ব্লুজ প্রোডাকশন  ২০২০–২০২২ খড়কুটো গুনগুন বাংলা ম্যাজিক মোমেন্টস মোশন পিকচার্স ২০২২–বর্তমান ড্যান্স ড্যান্স জুনিয়র সিজন ৩ ক্যাপ্টেন  বংজবি প্রোডাকশন২০২৩বালিঝড়ঝোরাম্যাজিক মোমেন্টস মোশন পিকচার্স   পুরস্কার  বছর পুরস্কারের নাম বিষয়  ধারাবাহিকের নাম ফলাফল  ২০২২ পশ্চিমবঙ্গ টেলি একাডেমি পুরস্কার সেরা জুটিখড়কুটো   তথ্যসূত্র  বহিঃসংযোগ    বিষয়শ্রেণী:ভারতীয় অভিনেত্রী বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:রাজনীতিবিদ বিষয়শ্রেণী:ভারতীয় অভিনয়শিল্পী বিষয়শ্রেণী:বাঙালি হিন্দু বিষয়শ্রেণী:ভারতীয় বাঙালি অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:২১শ শতাব্দীর ভারতীয় অভিনয়শিল্পী
হাসান হাফিজ আহমেদ (১৯২৬-১৯৭৫) পাকিস্তান নৌবাহিনী প্রধান ছিলেন। নৌবাহিনীতে কর্মরত থাকা অবস্থায় তিনি ১৯৭৫ সালে অসুস্থ অবস্থায় মারা যান। তিনিই ছিলেন প্রথম চীফ অব নেভাল স্টাফ, তার আগের নৌ প্রধান অ্যাডমিরাল মুজাফফর হাসান নৌবাহিনীর সর্বাধিনায়ক হিসেবে পরিচিত ছিলেন। হাসান হাফিজ পাকিস্তানের মুলতানে জন্মগ্রহণ করেছিলেন। নৌ জীবন হাসান হাফিজ দ্বিতীয় বিশ্বযুদ্ধের সময় রাজকীয় ভারতীয় নৌবাহিনীতে যোগ দেন, ১৯৪৭ সালে পাকিস্তান স্বাধীন হলে তিনি রাজকীয় পাকিস্তান নৌবাহিনীতে আসেন।  পাকিস্তান নৌবাহিনী একাডেমীর প্রথম অধিনায়ক ছিলেন তিনি। নৌপ্রধান হবার পর তিনি পাকিস্তানের নৌ সদর করাচি থেকে ইসলামাবাদে স্থানান্তর করার সিদ্ধান্ত নেন। ১৯৭৫ সালের ৮ মার্চ তিনি নৌ প্রধান থাকা অবস্থায় অসুস্থ হয়ে মারা যান। তথ্যসূত্র  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯২৬-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি কূটনীতিবিদ বিষয়শ্রেণী:তমঘা-ই-কায়েদ-ই-আজম প্রাপক
ক্রিস্টিয়ানো মন্টেইরো মাচাদো (৫ নভেম্বর ১৮৯৩২৬ ডিসেম্বর ১৯৫৩) একজন ব্রাজিলিয় রাজনীতিবিদ ছিলেন। তার রাজনৈতিক জীবনে তিনি শহরের মেয়র, কংগ্রেসম্যান ও রাষ্ট্রদূতের দ্বায়িত্ব পালন করেছিলেন।   প্রারম্ভিক জীবন  ক্রিস্টিয়ানো ১৯৮৩ সালের ৫ নভেম্বর ব্রাজিলের সাবারায় বাবা ভার্জিলো মাচাদা ও মা ম্যারিয়েটা মন্টেইরো মাচাদোর পরিবারে জন্মগ্রহণ করেন। ১৯১৮ সালে তিনি রিও ডি জেনেরিও'র ফ্রি ফ্যাকাল্টি হতে আইনবিদ্যায় স্নাতক অর্জন করেছিলেন।   রাজনৈতিক জীবন  ক্রিস্টিয়ানো মাচাদো ১৯২৬ হতে ১৯২৯ সময়কালে বেলো হরাইজন্টের মেয়র হিসাবে দায়িত্ব পালন করেছিলেন। তিনি ১৯৪৫ থেকে ১৯৫০ সালের মধ্যে সোশ্যাল ডেমোক্র্যাটিক পার্টি (পিএসডি)- দল হতে মিনাস গেরাইসের হতে নির্বাচিত কংগ্রেসম্যান হিসাবে দায়িত্ব পালন করেছিলেন। ১৯৫০ সালের রাষ্ট্রপতি নির্বাচনে তিনি পিএসডি’র প্রার্থী হিসাবে মনোনীত হন, তবে পিএসডি-র বেশিরভাগ সদস্য গেটিলিও ভার্গাসের প্রার্থিতা সমর্থন করেছিলেন এবং তিনি মাত্র ২১.৪৯% ভোট পেয়েছিলেন।   মৃত্য  ১৯৫৩ সালের অক্টোবরে তাকে ভ্যাটিকান সিটির হলি সি- তে ব্রাজিলিয় রাষ্ট্রদূত হিসাবে মনোনীত করা হয়, দায়িত্ব গ্রহণের পরপরই ২৬ ডিসেম্বর তিনি মৃত্যুবরণ করেন। তথ্যসূত্র  বিষয়শ্রেণী:১৯৫৩-এ মৃত্যু বিষয়শ্রেণী:১৮৯৩-এ জন্ম বিষয়শ্রেণী:সোশ্যাল ডেমোক্র্যাটিক পার্টি (ব্রাজিল, ১৯৪৫–৬৫) রাজনীতিবিদ বিষয়শ্রেণী:বেলো হরিজন্টের মেয়র
সুকুফে নিহাল বাসার (১৮৯৬-২৬শে সেপ্টেম্বর ১৯৭৩) ছিলেন একজন তুর্কি শিক্ষাবিদ, কবি এবং সক্রিয় কর্মী, যিনি তুরস্কের রাষ্ট্র-নির্মাণ প্রক্রিয়ার সময় নারী মুক্তি আন্দোলনে অংশ নিয়েছিলেন।  ওসমানীয় সাম্রাজ্য থেকে নতুন তুর্কি প্রজাতন্ত্রে উত্তরণের সময়, অনেক নারীবাদী-ওসমানীয় নারী শ্রেষ্ঠত্ব অর্জন করেছিলেন। কবি সুকুফে নিহাল পরবর্তী প্রজন্মের তুর্কি নারীবাদীদের একটি ব্যতিক্রমী উদাহরণ।  ব্যক্তিগত জীবন সুকুফে নিহাল বাসার ১৮৯৬ সালে ইস্তাম্বুলের পার্শ্ববর্তী ইয়ানাকোয়ে, সারিয়ার অঞ্চলে জন্মগ্রহণ করেছিলেন। তিনি দামেস্ক এবং তারপর ওসমানীয় সিরিয়ায় তাঁর প্রাথমিক পড়াশুনো করেছিলেন। এরপর তিনি থেসালোনিকি, ওসমানীয় গ্রিস, বৈরুত, ওসমানীয় লেবানন এবং ইস্তাম্বুলে তাঁর মাধ্যমিক শিক্ষা সম্পন্ন করেন। সরকারি কর্মচারী হিসেবে তাঁর বাবা আহমেদ বে এর পেশার কারণে তাঁদের এত ঘুরতে হয়েছিল। তিনি বাড়িতে সাহিত্য, আরবি এবং ফার্সি শিখেছিলেন। তিনি ১৯১৯ সালে দারুলফানুনের ইস্তাম্বুলের সাহিত্য অনুষদের ভূগোল বিভাগ থেকে স্নাতক হন। তিনি ছিলেন তুরস্কের প্রথম মহিলা উচ্চশিক্ষিত স্নাতক। সুকুফে নিহাল দুবার বিবাহ করেছিলেন, কিন্তু, তাঁর বিবাহিত জীবন সুখের হয়নি; উভয় বিবাহই বিবাহবিচ্ছেদে শেষ হয়েছিল।  তিনি ১৯৭৩ সালের ২৬শে সেপ্টেম্বর ইস্তাম্বুলে মারা যান।  শিক্ষকতা এবং লেখক জীবন তিনি শিক্ষক হিসেবে বহু বছর ধরে ইস্তাম্বুলে মেয়েদের বিভিন্ন উচ্চ বিদ্যালয়ে শিক্ষকতা করেছেন, যার মধ্যে রয়েছে ভূগোল বিভাগে শিক্ষক কলেজ, বেজমিয়ালেম উচ্চ বিদ্যালয়, ভেফা উচ্চ বিদ্যালয় এবং সাহিত্যের জন্য নিসাতাসি উচ্চ বিদ্যালয়, মেয়েদের জন্য কান্দিল্লি উচ্চ বিদ্যালয় এবং মেয়েদের জন্য কাদিকোই উচ্চ বিদ্যালয়।  তিনি সাতটি কবিতার বই, একটি ছোট গল্পের বই, ছয়টি উপন্যাস এবং দুটি ভ্রমণের বই লিখেছেন। ১৯১৭ সাল থেকে, তাঁর কবিতা এবং নিবন্ধ বিভিন্ন সাময়িকীতে প্রকাশিত হয়েছিল, যার মধ্যে আছে তুর্ক কাদানি (তুর্কি মহিলা), ইয়েনি মেকমুয়া (নতুন সাময়িকী), হাফতালিক গেজেট (সাপ্তাহিক সংবাদপত্র), শায়ের (কবি), শায়ের নেদিম ভে আইফাম (কবি নেদিম এবং অনুপ্রেরণা), দেরগা" (দরবেশ লজ), সুস (গহনা), ফিরুজ,কাদান ইলু (মহিলাদের রাস্তা), গুনস (সূর্য) এবং হায়াত (জীবন)।  নারী অধিকার কর্মী তিনি বিভিন্ন নারী সমিতিতে সক্রিয় ভূমিকা নিয়েছিলেন, নারীর অধিকার নিয়ে জার্নাল এবং সংবাদপত্রে কলাম লিখেছিলেন। প্রারম্ভিক তুর্কি প্রজাতন্ত্রী যুগের "নতুন মহিলাদের" কণ্ঠকে প্রতিনিধিত্ব এবং প্রকাশ করতে চেয়ে, তিনি তাঁর ছোট গল্প ও উপন্যাসে নারী চরিত্রগুলিকে উজ্বল করে তুলে ধরেছেন। তিনি প্রতিপন্ন করছিলেন যে মহিলাদের পেশাজীবী হতে হবে, তবুও মহিলারা যে বিবাহকে একটি পেশা হিসেবে দেখছেন তিনি এই সত্যের বিরূদ্ধে ছিলেন।  কাজ সমূহ কবিতা  ইয়েলদিজলার ভে গোলগার (১৯১৯)  হাজান রাজগারলারি (১৯২৭)  গায়া (১৯৩০)  সু (১৯৩৫)  সায়াল ইয়োল্লারি (৯৩৫)  সাবাহ কুসলারি (১৯৪৩)  ইয়ারদেন গোগে (১৯৬০)    ছোট গল্প  তেভেকুলুন সেজাসি (১৯২৮)  উপন্যাস সমূহ  রেঙ্কসিজ ইস্তেরাপ (১৯২৬)  ইয়াকুট কায়লার (১৯৩১)  আল গেনেজি (১৯৩৩)  ইয়ালনিজ দানিয়োরাম (১৯৩৮)    এল্ডে সাবাহ অলিউর (১৯৫১)  পর্ব  "ভেতানাম আইসিন" (ইয়েনি ইস্তাম্বুল, ১লা জানুয়ারি – ২৮শে ফেব্রুয়ারি ১৯৫৫)  ভ্রমণ  ফিনল্যান্ডিয়া (১৯৩৫)  ডোমানিক ড্যাগলারিনিন ইয়োল্কুজু (১৯৪৬)     তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:তুর্কি ঔপন্যাসিক বিষয়শ্রেণী:তুর্কি নারী অধিকার কর্মী বিষয়শ্রেণী:১৯৭৩-এ মৃত্যু বিষয়শ্রেণী:আশিয়ান আসরি কবরস্থানে দাফন
কেলি পিকেট (জন্ম ৭ ডিসেম্বর ১৯৮৮) একজন ব্রাজিলীয় মডেল, কলাম লেখক, ব্লগার এবং জনসংযোগ পেশাদার।  কেলি পিকেট জার্মানির হোমবার্গে জন্মগ্রহণ করেন। তিনি নেলসন পিকেট, ব্রাজিলীয় রেসিং ড্রাইভার এবং তিনবারের ফর্মুলা ওয়ান ওয়ার্ল্ড চ্যাম্পিয়ন এবং ডাচ মডেল সিলভিয়া তামসমার কন্যা।  তিনি তার শৈশবের বেশিরভাগ সময় দক্ষিণ ফ্রান্সে কাটিয়েছেন। ১২ বছর বয়সে, তিনি ব্রাজিলে চলে যান যেখানে তিনি ১৫ বছর বয়স পর্যন্ত বসবাস করেন। এর পরে পিকেট ফ্রান্সে ফিরে আসেন, এবং একটি বোর্ডিং স্কুলে পড়ার জন্য ইংল্যান্ডে যাওয়ার আগে আরও এক বছর সেখানে বসবাস করেন। ১৭ বছর বয়সে, তিনি তার উচ্চ বিদ্যালয়ের সিনিয়র বর্ষে যোগ দিতে ব্রাজিলে ফিরে আসেন।  পিকেট নিউইয়র্কের মেরিমাউন্ট ম্যানহাটন কলেজে পড়াশোনা করেছেন, রাষ্ট্রবিজ্ঞান এবং অর্থনীতির উপর জোর দিয়ে আন্তর্জাতিক সম্পর্ককে প্রধান করেছেন।  কলেজ চলাকালীন, তিনি ফ্যাশনে ইন্টার্নশিপ নেন এবং এলাকায় কাজ চালিয়ে যাওয়ার সিদ্ধান্ত নেন। তিনি <i id="mwIA">মেরি ক্লেয়ার</i> ম্যাগাজিনের কলাম লেখক হওয়ার পাশাপাশি <i id="mwHQ">ভোগ ল্যাটিনোআমেরিকা</i>, বার্গডর্ফ গুডম্যান, কেসিডি পিআর এজেন্সিতে কাজ করেছেন।    তথ্যসূত্র    বহিঃসংযোগ        বিষয়শ্রেণী:কলাম লেখিকা বিষয়শ্রেণী:নারী ব্লগার বিষয়শ্রেণী:ম্যারিমাউন্ট ম্যানহাটন কলেজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় নারী মডেল বিষয়শ্রেণী:ফ্রান্সে ব্রাজিলীয় প্রবাসী বিষয়শ্রেণী:১৯৮৮-এ জন্ম বিষয়শ্রেণী:ব্রাজিলীয় কলাম লেখক বিষয়শ্রেণী:ব্রাজিলীয় ব্লগার
কর্ণাটক বিকাশ পার্টি (কর্নাটক ডেভেলপমেন্ট পার্টি), ভারতের কর্ণাটকের একটি আঞ্চলিক রাজনৈতিক দল ছিল। সারেকোপ্পা বাঙ্গারপ্পা ১৯৯৬ সালে ভারতীয় জাতীয় কংগ্রেস ত্যাগ করার পরে দলটি প্রতিষ্ঠা করেন। কেভিপি পরে কংগ্রেসের সাথে পুনরায় একত্রিত হয়।   আরো দেখুন    ভারতীয় জাতীয় কংগ্রেসের বিচ্ছিন্ন দল  বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:কর্ণাটকের বিলুপ্ত রাজনৈতিক দল বিষয়শ্রেণী:১৯৯৬-এ কর্ণাটকে প্রতিষ্ঠিত
মাধবকুণ্ড জলপ্রপাত মৌলভীবাজার জেলার বড়লেখা উপজেলায় অবস্থিত।   বর্ণনা   পাথারিয়া পাহাড় (পূর্বনাম: আদম আইল পাহাড়) কঠিন পাথরে গঠিত; এই পাহাড়ের উপর দিয়ে গঙ্গামারা ছড়া বহমান। এই ছড়া মাধবকুণ্ড জলপ্রপাত হয়ে নিচে পড়ে হয়েছে মাধবছড়া। অর্থাৎ গঙ্গামারা ছড়া হয়ে বয়ে আসা জলধারা [১২ অক্টোবর ১৯৯৯-এর হিসাবমতে] প্রায় ১৬২ ফুট উঁচু থেকে নিচে পড়ে মাধবছড়া হয়ে প্রবহমান। সাধারণত একটি মূল ধারায় পানি সব সময়ই পড়তে থাকে, বর্ষাকাল এলে মূল ধারার পাশেই আরেকটা ছোট ধারা তৈরি হয় এবং ভরা বর্ষায় দুটো ধারাই মিলেমিশে একাকার হয়ে যায় পানির তীব্র তোড়ে। জলের এই বিপুল ধারা পড়তে পড়তে নিচে সৃষ্টি হয়েছে বিরাট কুণ্ডের। এই মাধবছড়ার পানি পশ্চিম দিকে প্রবাহিত হতে হতে গিয়ে মিশেছে হাকালুকি হাওরে।  কুণ্ডের ডানপাশে পাথরের গায়ে সৃষ্টি হয়েছে একটি গুহার, যার স্থানীয় নাম কাব। এই কাব দেখতে অনেকটা চালাঘরের মতো। মধুকৃষ্ণা ত্রয়োদশী তিথিতে স্নানর্থীরা কাবের নিচে দাঁড়িয়ে ভিজা কাপড় পরিবর্তন করে থাকেন।  চিত্রশালা   তথ্যসূত্র    বহিঃসংযোগ   বিষয়শ্রেণী:বাংলাদেশের জলপ্রপাত বিষয়শ্রেণী:মৌলভীবাজার জেলার দর্শনীয় স্থান বিষয়শ্রেণী:মৌলভীবাজার জেলার ভূগোল বিষয়শ্রেণী:বড়লেখা উপজেলা
২০১৫ ইন্ডিয়ান সুপার লিগ হল ভারতের বর্তমান শীর্ষ ফুটবল লিগ ইন্ডিয়ান সুপার লিগ-এর তৃতীয় আসর। ৮টি দল অংশ নিয়েছিল ও প্রতিটি দল লিগ পর্বে ১৪টি করে ম্যাচ খেলেছিল। প্লে-অফে প্রথম চার দল উত্তীর্ণ হওয়ার পর দ্বি-লেগ বিশিষ্ট সেমি-ফাইনাল অনুষ্ঠিত হয়েছিল। তাতে উত্তীর্ণ দল ফাইনালে অংশ নিয়েছিল। এই মৌসুমের ডিফেন্ডিং চ্যাম্পিয়ন ছিল চেন্নাইয়িন।  ফাইনালে কেরালা ব্লাস্টার্সকে পেনাল্টি শুটআউটে ৪–৩ গোলের ব্যবধানে হারিয়ে দ্বিতীয় বারের মতো শিরোপা জয়লাভ করে আতলেতিকো দে কলকাতা।  দলসমূহ  স্টেডিয়াম এবং অবস্থান  দল শহর/রাজ্য স্টেডিয়াম  ধারণক্ষমতা    রবীন্দ্র সরোবর স্টেডিয়াম  চেন্নাইয়িন চেন্নাই, তামিলনাড়ু   দিল্লি ডায়নামোস নতুন দিল্লি, দিল্লি জওহরলাল নেহেরু স্টেডিয়াম, দিল্লি  গোয়া মারগাও, গোয়া ফতোরদা স্টেডিয়াম  কেরালা ব্লাস্টার্স কোচি, কেরালা জওহরলাল নেহেরু স্টেডিয়াম, কোচি  মুম্বই সিটি মুম্বই, মহারাষ্ট্র মুম্বই ফুটবল এরিনা  নর্থইস্ট ইউনাইটেড গুয়াহাটি, আসাম ইন্দিরা গান্ধী অ্যাথলেটিক স্টেডিয়াম  পুণে সিটি পুনে, মহারাষ্ট্র বালেওয়াড়ি স্টেডিয়াম   নিয়মিত মৌসুম লিগ টেবিল  ফলাফল টেবিল  প্লে অফ  ফাইনাল   মৌসুমী পুরস্কার পুরস্কারখেলোয়াড় ক্লাব লিগের সেরা খেলোয়াড়  ফ্লোরেন্ট মালুদাদিল্লি ডায়নামোসলিগের উদীয়মান খেলোয়াড়চেন্নাইয়িনলিগের সেরা গোলরক্ষক  অমরিন্দর সিংমুম্বই সিটিউইনিং পাস অ্যাওয়ার্ড সামেহগ দৌতিসুইফট গোল্ডেন বুট মার্সেলিনহোদিল্লি ডায়নামোসলিগের সবচেয়ে ফিট খেলোয়াড় বোরজা ফার্নান্দেসআতলেতিকো দে কলকাতাফেয়ার প্লে পুরস্কারমৌসুমের সেরা মাঠ  তথ্যসূত্র  বহিঃসংযোগ    বিষয়শ্রেণী:ইন্ডিয়ান সুপার লিগ মৌসুম বিষয়শ্রেণী:২০১৬ ইন্ডিয়ান সুপার লিগ মৌসুম
২ নং কড়ইচূড়া ইউনিয়ন বাংলাদেশের ময়মনসিংহ বিভাগের জামালপুর জেলার মাদারগঞ্জ উপজেলার অন্তর্গত একটি ইউনিয়ন। এই ইউনিয়নের পূর্বে মেলান্দহ উপজেলার হাজরাবাড়ী পৌরসভা  ও ৬ নং আদ্রা ইউনিয়ন, উত্তরে মেলান্দহ উপজেলার ৩ নং মাহমুদপুর ইউনিয়ন এবং দক্ষিণ ও পশ্চিমে  ৩ নং গুনারীতলা ইউনিয়নের অবস্থান।   গ্রামের নামসমূহ:  ★ভেলামারী  ★ বড় ভাংবাড়ী  ★ ছোট ভাংবাড়ী  ★পূর্ব জটিয়ার পাড়া  ★ পশ্চিম জটিয়ার পাড়া  ★বাগলের ঘর  ★ধলিরবন্দ  ★গড়পাড়া  ★চালেনী পাড়া  ★কাজলা  ★মহিষবাথান  ★ ইলশামারী  ★লালডোবা  ★পূর্ব নলছিয়া  ★পশ্চিম নলছিয়া  ★বিনোদটংগী  ★গজারমারী  ★ঘুঘুমারী  ★মাথাভাংগা  ★বরঘোনা নগর  ★মোমেনাবাদ/কুমোরপাড়া   শিক্ষা  শিক্ষার হার :৬০% আনুমানিক।   শিক্ষা প্রতিষ্ঠান  উল্লেখযোগ্য প্রাথমিক বিদ্যালয়সমূহ:  ★ভেলামারী সরকারী প্রাথমিক বিদ্যালয়   ★ভাংবাড়ী সরকারী প্রাথমিক বিদ্যালয়,   ★জটিয়ার পাড়া সরকারী প্রাথমিক বিদ্যালয়,  ★ মহিষবাথান বালক সরকারী প্রাথমিক বিদ্যালয়,   ★মহিষ বাথান বালিকা সরকারী প্রাথমিক বিদ্যালয়,   ★পূর্ব বিনোদটংগী সরকারী প্রাথমিক বিদ্যালয়,   ★পশ্চিম বিনোদটংগী সরকারী প্রাথমিক বিদ্যালয়    ★পূর্ব নলছিয়া সরকারী প্রাথমিক বিদ্যালয় ও   ★ বরগুনানগর জোহর সরকার সরকারি প্রাথমিক বিদ্যালয়।  উল্লেখযোগ্য মাদ্রাসা ও উচ্চ বিদ্যালয়সমূহ:  ★মহিষবাথান আর এম উচ্চ বিদ্যালয়,   ★প্রিন্সিপাল রইছ উদ্দীন আহমদ উচ্চ বিদ্যালয়,   ★লালডোবা উচ্চ বিদ্যালয়,   ★গড়পাড়া শেখ ফজলুল হক মনি উচ্চ বিদ্যালয়,   ★ মিলন বাজার ভাংবাড়ী আলিম মাদ্রাসা,   ★বাংলাদেশ রাবেয়া সিরাজ দাখিল বালিকা মাদ্রাসা,   ★ঘুঘুমারী হাইস্কুল ও ভকেশনাল।   জনপ্রতিনিধি  বর্তমান চেয়ারম্যান-মোজাম্মেল হক বাচ্চু  +চেয়ারম্যানগণের তালিকাক্রমিকনামমেয়াদ০১শামসুল হুদা১৯৮৮--১৯৯৩০২খায়রুল হক১৯৯৩--১৯৯৮০৩আলতাফুর রহমান১৯৯৮---২০০৩০৪মোখলেছুর রহমান মুক্তা২০০৩--২০১১০৫মোখলেছুর রহমান মুক্তা২০১১--২০১৬০৬মোজাম্মেল হক বাচ্চু২০১৬--২০২১০৭মোজাম্মেল হক বাচ্চু২০২১--- বর্তমান মেম্বারগণের তালিকা:  আলমগীর হোসেন(৯নং ওয়ার্ড)  আলতাফুর রহমান(৮নং ওয়ার্ড)  আব্দুল্লাহ আল মুতি(৭নং ওয়ার্ড)  ইয়াকুব আলী(৩নং ওয়ার্ড)  ইউসুফ আলী(২নং ওয়ার্ড)   উল্লেখযোগ্য বাজার:  ১. মিলন বাজার  ২. মহিষবাথান বাজার   তথ্যসূত্র   বিষয়শ্রেণী:মাদারগঞ্জ উপজেলার ইউনিয়ন